ai4bharat/Pralekha huggingface dataset:
பிரதமர் அலுவலகம்
டிஆர்டிஓ இளம் விஞ்ஞானிகளுக்கான 5 ஆய்வுக் கூடங்களை பிரதமர் நாட்டிற்கு அர்ப்பணிக்கவுள்ளார்
பாதுகாப்புத் துறையில் உள்நாட்டு ஆராய்ச்சித் திறனை ஊக்குவிக்கும் விதமாக, டிஆர்டிஓ  அமைப்பின் இளம் விஞ்ஞானிகளுக்கான 5 ஆய்வுக் கூடங்களை பிரதமர் திரு நரேந்திர மோடி, 2020 ஜனவரி 2 வியாழக்கிழமை அன்று நாட்டிற்கு அர்ப்பணிக்கவுள்ளார்.
பெங்களுருவில் உள்ள டிஆர்டிஓ-வின் ஏரோநாட்டிக்கல் மேம்பாட்டு நிறுவன வளாகத்தில் இந்த நிகழ்ச்சி நடைபெறவுள்ளது. நிகழ்ச்சியை குறிக்கும் விதமாக, கல்வெட்டு ஒன்றை திறந்து வைக்கும் பிரதமர், அங்கு திரண்டிருக்கும் விஞ்ஞானிகளிடையேயும் உரையாற்றவுள்ளார்.
இந்த நிகழ்ச்சியையொட்டி ஏற்பாடு செய்யப்பட்டுள்ள கண்காட்சியில், டிஆர்டிஓ அமைப்பால் கண்டுபிடிக்கப்பட்ட சில புதுமையான பொருட்கள் பிரதமரின் பார்வைக்கு வைக்கப்படவுள்ளது.
முதலமைச்சர் திரு பி எஸ் எடியூரப்பா மற்றும் டிஆர்டிஓ தலைவர் டாக்டர் ஜி சதீஷ்ரெட்டி ஆகியோர் இந்த நிகழ்ச்சியில் பங்கேற்கவுள்ளனர்.
கடந்த 2014 ஆம் ஆண்டு பாதுகாப்புத் துறையின் மூத்த மற்றும் பிரபல விஞ்ஞானிகளுக்கும், ஆயுதப்படைகளின் மூத்த அதிகாரிகளுக்கும் பாதுகாப்பு ஆராய்ச்சி மற்றும் மேம்பாட்டு விருதுகளை வழங்கிப் பேசிய பிரதமர், 35 வயது வரையிலான இளம் விஞ்ஞானிகள் புதுமையான கண்டுபிடிப்புகளை மேற்கொள்ள ஏதுவாக, 5 பிரத்யேக ஆய்வுக் கூடங்களை அமைக்குமாறு டிஆர்டிஓ அமைப்பை கேட்டுக் கொண்டிருந்தது குறிப்பிடத்தக்கது.
இதே நிகழ்ச்சியில் பேசிய பிரதமர், பாதுகாப்பு ஆராய்ச்சி சார்ந்த பணிகளில் இளைஞர்களை பெருமளவில் ஈடுபடுத்துவதோடு, இந்த துறையில் உலகளாவிய தொழில்நுட்ப முன்னேற்றங்களில் இந்தியா மார்த்தட்டிக் கொள்ளும் அளவுக்கு தொடர்ந்து திகழ வேண்டும் எனவும் கேட்டுக் கொண்டிருந்தார்.
பாதுகாப்பு அமைச்சகம்
பாதுகாப்புத் தளவாடங்கள் கொள்முதல் குழு கூட்டம்: ரூ. 13,700 கோடி மதிப்பிலான ஆயுதங்கள், தளவாடங்களை கொள்முதல் செய்ய ஒப்புதல்
பாதுகாப்பு அமைச்சர் திரு ராஜ்நாத் சிங் தலைமையில் புது தில்லியில் இன்று நடைபெற்ற பாதுகாப்புத் தளவாடங்கள் கொள்முதல் குழுவின் கூட்டத்தில் ரூ. 13,700 கோடி மதிப்புள்ள பல்வேறு ஆயுதங்கள் மற்றும் தளவாடங்களை இந்திய ராணுவம், இந்திய கடற்படை மற்றும் விமானப்படை ஆகியவை கொள்முதல் செய்ய ஒப்புதல் அளிக்கப்பட்டது.
அனைத்து ஆயுதங்களும், தளவாடங்களும் இந்தியாவிலேயே வடிவமைக்கப்பட்டு, தயாரிக்கப்படும். பாதுகாப்பு ஆராய்ச்சி மற்றும் மேம்பாட்டு நிறுவனமான டிஆர்டிஓ வடிவமைத்து உருவாக்கிய தளங்கள் உள்ளிட்டவை இதில் அடங்கும்.
தற்சார்பு இந்தியாவின் இலக்குகளை அடையும் நோக்கத்தில் பாதுகாப்புத் தளவாடங்களை விரைவாக உரிய காலத்திற்குள் கொள்முதல் செய்வதற்கு ஏதுவாக அனைத்து ஆயுதங்கள், தளவாடங்களை கொள்முதல் செய்வதற்கான ஒப்பந்தங்களை  இரண்டு ஆண்டுகளுக்குள் நிறைவேற்ற பாதுகாப்புத் தளவாடங்கள் கொள்முதல் குழு ஒப்புதல் வழங்கியது. இது குறித்து சம்பந்தப்பட்ட அனைத்து பங்குதாரர்களுடன் ஆலோசித்து அமைச்சகம் விரிவான திட்ட அறிக்கையை தயார் செய்யும்.
(மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1700215
சிறப்பு சேவைகள் மற்றும் கட்டுரைகள்
இந்தியன்ஆயில் விளையாட்டு நட்சத்திர மண்டலத்தில் இடம் பெறும் கிராண்ட் மாஸ்டர் பிரக்ஞானந்தா
சென்னையில் நடைபெற்ற வண்ணமிகு நிகழ்ச்சியில், கிராண்ட் மாஸ்டர் ரமேஷ் பாபு பிரக்ஞானந்தாவுக்கு பணிக் கால அடிப்படையிலான பணி நியமன கடிதத்தை இந்தியன்ஆயில் நிறுவனத்தின் தலைவர் திரு. ஸ்ரீகாந்த் மாதவ் வைத்யா வழங்கினார். தெற்கு மண்டல செயல் இயக்குநர்  திரு கே. சைலேந்திரா, செயல் இயக்குநர் மற்றும் மாநில தலைவர்  திரு. வி. சி. அசோகன், கிராண்ட் மாஸ்டர் சசிகரன், கிராண்ட் மாஸ்டர் கார்த்திகேயன் முரளி மற்றும் பிரக்ஞானந்தாவின் பயிற்சியாளர் கிராண்ட் மாஸ்டர் ஆர்.பி. ரமேஷ் மற்றும் பிற முக்கிய அதிகாரிகள் முன்னிலை வகித்தனர்.
தலைவர் திரு. ஸ்ரீகாந்த் மாதவ் வைத்யா தமது சிறப்புரையில் கிராண்ட் மாஸ்டர் பிரக்ஞானந்தா, சதுரங்கத்தில் சிகரம் தொட்டதற்காக பாராட்டி இந்தியன்ஆயில் நிறுவனத்தின் விளையாட்டு நட்சத்திரம் ஆகி உள்ளதற்கு தமது மகிழ்ச்சியை வெளிப்படுத்தினார். வருங்காலத்தில் அவர் உலகின் முதல் நிலை சதுரங்க ஆட்டக்காரராக மிளிர வேண்டும் என்கிற கனவு நனவாக அவருடைய அனைத்து முயற்சிகளுக்கும் செயல்களுக்கும் இந்தியன்ஆயில் நிறுவனம் உறுதுணையாக இருக்கும் என்றார்.
தலைவர் மேலும் பேசுகையில் விளையாட்டு துறை வளர்ச்சி பெறவும் இந்தியாவில் பிரகாசிக்க விரும்பும் விளையாட்டு திறமையாளர்கள் முன்னுக்கு வரவும் சமூகப் பொறுப்புணர்வு மிக்க ஒரு பெரு நிறுவனமாக இந்தியன்ஆயில் அளித்து வரும் பங்களிப்பு பற்றி எடுத்துரைத்தார். தற்போது அனைவரையும் பரவசத்தில் ஆழ்த்திய, சதுரங்க ஆட்டத்தில் மற்றும் பிற விளையாட்டுகளில் சாதிக்க விரும்பும் இளையோருக்கு முன்மாதிரியாக விளங்கும் கிராண்ட் மாஸ்டர் பிரக்ஞானந்தாவை தங்கள் உறுப்பினர் ஆக்கியதில் இந்தியன்ஆயில் நிறுவனம் பெருமை கொள்கிறது. இந்தியாவில் விளையாட்டு துறையில் உச்சத்தை தொடும் குறிக்கோளாகக் கொண்ட தகுதி வாய்ந்த விளையாட்டு வீரர்களுக்கு ஆக்கமும் ஊக்கமும் ஆதரவும் இந்தியன்ஆயில் நிறுவனம் தொடர்ந்து வழங்கி வருகிறது. நாட்டின் பலதரப்பட்ட விளையாட்டுகளை சார்ந்த உலக சாம்பியன்களை உருவாக ஏதுவாக, கடந்த முப்பது ஆண்டுகளாக இளம் விளையாட்டு திறமையாளர்களுக்கு ஊக்கம் அளித்து வருகிறது என்றும் தலைவர் தமது உரையில் குறிப்பிட்டார்.
இந்தியன் ஆயில் நிறுவனம், நாடெங்கிலும் உள்ள விளையாட்டு வீரர்களை மேம்படுத்தும் வகையில் அவர்களைப் பணியில் அமர்த்தி வருகிறது. மேலும், வளர்ந்து வரும் இளம் விளையாட்டு வீரர்களுக்கு விளையாட்டு ஸ்காலர்ஷிப் வழங்குவதுடன் அவர்களுக்கு பயன் அளிக்கும் வகையில் மிகப்பெரிய விளையாட்டு நிகழ்ச்சிகளையும் நிறுவனம் நடத்தி வருகிறது. சமூகப் பொறுப்புணர்வு பணிகள்  மூலமாக, விளையாட்டுகளை ஊக்குவிக்க நிறுவனம் மேற்கொண்டுள்ள செயல்களுக்காக, இந்தியன்ஆயில் நிறுவனத்திற்கு " ராஷ்ட்ரீய ப்ரோத்சாஹன் புரஸ்கார்" வழங்கப்பட்டது.
சமூகப் பொறுப்புணர்வு மிக்க நிறுவனமாக இந்தியன்ஆயில் நிறுவனம், 19 வயதிற்குட்பட்ட இளம் தலைமுறையினரை கண்டெடுத்து ஊக்கம் அளிக்கும் வகையிலும் அவர்கள் வருங்காலத்தில் தலைசிறந்த விளையாட்டு வீரர்கள் ஆக திகழ ஸ்காலர்ஷிப் திட்டத்தை நிறைவேற்றி வருகிறது.
சதுரங்க சாம்பியனை வரவேற்பதிலும் அவரது சாதனையை அங்கீகரிப்பதிலும் இந்தியன்ஆயில் நிறுவனம் பெருமை கொள்கிறது.
இந்தியன்ஆயில் – தென் மண்டல தலைமை பொது மேலாளர்  வி.வெற்றி செல்வ குமார் வெளியிட்ட செய்திக்குறிப்பில் இதனை தெரிவித்துள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலை பாதுகாப்பு மாதத்தை ஜனவரி18ம் தேதி தொடங்கி வைக்கிறார் மத்திய அமைச்சர் நிதின் கட்கரி
சாலை பாதுகாப்பு மாதத்தை, மத்திய சாலை போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி ஜனவரி 18ம் தேதி தொடங்கி வைக்கிறார். இந்த சாலை பாதுகாப்பு மாத தொடக்கம், வாகன ஓட்டிகளுக்கு பாதுகாப்பான சாலைகளை உருவாக்குவதற்கான, சாலை போக்குவரத்து அமைச்சகத்தின் உறுதியை குறிக்கிறது. சாலை பாதுகாப்பு பற்றிய விழிப்புணர்வை மக்களிடையே குறிப்பாக இளைஞர்கள் இடையே ஏற்படுத்துவதற்காக இந்த நிகழ்ச்சி நாடு முழுவதும் நடத்தப்படுகிறது. இந்த சாலை பாதுகாப்பு மாதத்தில், சாலை விபத்துக்களுக்கான காரணங்கள், அதை தடுக்க வேண்டிய நடவடிக்கைகள் குறித்து பள்ளி/கல்லூரி மாணவர்கள், ஓட்டுநர்கள் மூலம் விழிப்புணர்வு ஏற்படுத்தப்படும். சாலை பாதுகாப்பு தொடர்பான பேனர்கள் வைக்கப்படும். நடைபோட்டிகள் நடத்தப்படும். துண்டு பிரசுரங்கள் விநியோகிக்கப்படும். இந்த விழிப்புணர்வு பிரசாரத்தில் மாநில அரசுகளைச் சேர்ந்த போக்குவரத்து, காவல், சுகாதாரம், கல்வி துறையினர், உள்ளாட்சி அமைப்புகள், வாகன தயாரிப்பாளர்கள், போக்குவரத்து நிறுவனங்களின் சங்கங்கள் உட்பட பலதரப்பினர் பங்கேற்பர்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1688831
-----
(Visitor Counter : 115
பிரதமர் அலுவலகம்
நாடாளுமன்றத்தில் 2001-ம் ஆண்டு நடத்தப்பட்ட தீவிரவாத தாக்குதலில் உயிரிழந்த தியாகிளுக்கு பிரதமர் அஞ்சலி
நாடாளுமன்றத்தில் கடந்த 2001ம் ஆண்டு நடந்த தீவிரவாத தாக்குதலில், உயிரிழந்த தியாகிகளுக்கு பிரதமர் திரு நரேந்திர மோடி அஞ்சலி செலுத்தினார்.
இது குறித்து டிவிட்டரில் அவர் விடுத்துள்ள தகவலில், ‘‘கடந்த 2001ம் ஆண்டு இதே தினத்தில் நமது நாடாளுமன்றத்தின் மீது நடத்தப்பட்ட கோழைத்தனமான தாக்குதலை நாம் ஒருபோதும் மறக்க மாட்டோம். நாடாளுமன்றத்தை காக்க, உயிரிழந்தவர்களின் வீரத்தையும், தியாகத்தையும் நாம் நினைவு கூறுகிறோம். அவர்களுக்கு இந்தியா என்றும் நன்றியுடன் இருக்கும்’’ என குறிப்பிட்டுள்ளார்.
பெட்ரோலியம் மற்றம் இயற்கை எரிவாயு அமைச்சகம்
உயிரி எரிபொருள்களின் பயன்பாட்டை ஊக்குவிப்பதற்காக தேசிய கொள்கையை அரசு வெளியிட்டுள்ளது
நாடாளுமன்றத்தின் மக்ககளவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய பெட்ரோலியம் மற்றும் இயற்கை எரிவாயு இணை அமைச்சர் திரு ராமேஸ்வர் தெலி கீழ்காணும் தகவல்களை அளித்தார்.
நாட்டில் உயிரி எரிபொருள்களின் பயன்பாட்டை ஊக்குவிப்பதற்காக தேசிய உயிரி எரிபொருள்கள் கொள்கை-2018-ஐ 4 ஜூன் 2018 அன்று அரசு வெளியிட்டது.
2030-ம் ஆண்டுக்குள் பெட்ரோலில் எத்தனாலை 20% கலப்பதையும், 2030-ம் ஆண்டுக்குள் டீசலில் 5% பயோடீசலைக் கலப்பதையும் தேசிய உயிரி எரிபொருள்கள் கொள்கை குறிக்கோளாகக் கருதுகிறது.
உயிரி எரிபொருள்களின் பயன்பாட்டை ஊக்குவிப்பதற்காக பல்வேறு நடவடிக்கைகளை எடுத்து வரும் அரசு, ஆராய்ச்சி, ஊக்கத்தொகை உள்ளிட்ட திட்டங்களையும் செயல்படுத்தி வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777219
குறு சிறு மற்றும் நடுத்தர தொழில் துறை அமைச்சகம்
அரசு அனுமதித்துள்ள பகுதிகளில் மீண்டும் பணிகளைத் தொடரும் போது, அனைத்து சுகாதார முன்னெச்சரிக்கை நடவடிக்கைகளையும் மேற்கொள்ள வேண்டும் என்று தொழில்துறைக்கு திரு கட்காரி அறிவுறுத்தியுள்ளார்.
சிறு, குறு, நடுத்தரத் தொழில் நிறுவனங்கள் , சாலைப் போக்குவரத்து, மற்றும் நெடுஞ்சாலைத் துறை மத்திய அமைச்சர் திரு.நிதின் கட்காரி, “கோவிட்-19க்குப் பிந்தைய காலம்: இந்தியாவின் சவால்களும், புதிய வாய்ப்புகளும்” என்ற தலைப்பில் பல்வேறு துறைகள், ஊடகங்கள் மற்றும் பங்குதாரர்கள், பாரத் சேம்பர் ஆப் காமர்ஸ் பிரதிநிதிகளுடன் வியாழனன்று, காணொளி மாநாடு மூலம் கலந்துரையாடினார். இந்தக் கலந்துரையாடலின் போது, கோவிட்-19 பாதிப்பின் காரணமாக சிறு, குறு, நடுத்தரத் தொழில் நிறுவனங்கள் எதிர்கொள்ளும் பல்வேறு சவால்கள் குறித்து பிரதிநிதிகள் கவலை தெரிவித்தனர். சில ஆலோசனைகளையும் தெரிவித்தனர்.
சிறு, குறு, நடுத்தரத் தொழில் நிறுவனங்கள் துறை தொடர்ந்து செயல்படுவதற்கு அரசு ஆதரவு அளிக்க வேண்டும் என்றும் கேட்டுக் கொண்டனர்.
சில தொழில்துறைப் பிரிவுகள் செயல்பட அரசு அனுமதி அளித்துள்ள போதிலும், கோவிட்-19 பரவாமல் தடுப்பதற்கான தேவையான முன்னெச்சரிக்கை நடவடிக்கைகளை எடுப்பதை தொழில் துறையினர் உறுதிசெய்ய வேண்டியது அவசியம் என்று திரு கட்காரி கூறினார்.
நெடுஞ்சாலைகளும், துறைமுகங்களும் செயல்பட ஆரம்பித்துவிட்டன என்றும், காலப்போக்கில், செயல்பாடுகள் மீண்டும் சீராகும் என்றும் அவர் குறிப்பிட்டார். சிறு, குறு, நடுத்தரத் தொழில் நிறுவனங்கள் துறையைப் புதுப்பிப்பது குறித்துப் பேசிய அமைச்சர், ஏற்றுமதியை அதிகரிப்பதற்கு சிறப்பு கவனம் செலுத்துவதே இன்றைய தேவை என்றும், உலகச் சந்தையில் போட்டியிடக் கூடிய அளவிற்கு, மின்சாரச் செலவு, போக்குவரத்து செலவு, உற்பத்திச் செலவு ஆகியவற்றைக் குறைப்பதற்குத் தேவையான வழி முறைகளைப் பின்பற்ற வேண்டும் என்றும் கேட்டுக்கொண்டார்.
வெளிநாடுகளில் இருந்து இறக்குமதி செய்யப்படும் பொருள்களுக்குப் பதிலாக உள்நாட்டில் உற்பத்தி செய்யப்படும் பொருள்களை வாங்கும் வகையில், உள்நாட்டு உற்பத்தியை அதிகரிப்பதற்கும் கவனம் செலுத்தப்பட வேண்டிய தேவை உள்ளது என்றும் அவர் வலியுறுத்தினார். தொழில்நிறுவனங்கள் தொழில்நுட்பங்களைப் பயன்படுத்த வேண்டும் என்றும், தொழில்துறை வளர்ச்சிக்கு ஆராய்ச்சி, புதிய தயாரிப்புகள், தரமேம்பாடு ஆகியவை பெரும் பங்காற்றும் என்றும் அவர் குறிப்பிட்டார்.
(
அறிவியல் மற்றும் தொழில்நுட்பத்துறை
சூரியனின் புதிரான அடுக்கில், உள் சுழற்சி தோற்றம் கோட்பாட்டளவில் மாறுவது பற்றிய விளக்கம்
சூரியனின் பூமத்திய ரேகை பகுதி, துருவ பகுதிகளை விட வேகமாக சுழல்கிறது என்பது நீண்ட காலமாக அறியப்பட்டது. இருப்பினும், ஒலி அலைகளைப் பயன்படுத்தி சூரியனின், உள் சுழற்சியைப் பார்ப்பது ஒரு புதிரான அடுக்கின் இருப்பை வெளிப்படுத்தியது, அங்கு சூரியனின் சுழற்சி தோற்றம் முற்றிலும் மாறுகிறது. இந்த அடுக்கு, மேற்பரப்புக்கு அருகில் உள்ள வெட்டு அடுக்கு , என்று அழைக்கப்படுகிறது, மேலும் இது சூரிய மேற்பரப்புக்கு மிக அருகில் உள்ளது.
இந்த அடுக்கின் விளக்கத்தை நீண்ட காலமாக ஆராய்ந்த பின்னர், இந்திய வானியலாளர்கள் அந்த அடுக்கு இருப்பதற்கு, கோட்பாடு சார்ந்த விளக்கத்தைக் முதல்முறையாக கண்டறிந்துள்ளனர். சூரிய உருவாக்கம், சூரிய சுழற்சி போன்ற பல சூரிய நிகழ்வுகளை ஆய்வு செய்ய, மேற்பரப்புக்கு அருகில் உள்ள வெட்டு அடுக்கை , புரிந்துகொள்வது மிக முக்கியமானது, மேலும் இது மற்ற நட்சத்திரங்களில் இதுபோன்ற நிகழ்வுகளைப் புரிந்துகொள்ளவும் உதவும்.
மத்திய அரசின், அறிவியல் மற்றும் தொழில்நுட்பதுறையின் தன்னாட்சிஅமைப்பான ஆர்யபட்டா கண்காணிப்பு அறிவியல் ஆராய்ச்சி மையத்தின் , ஆராய்ச்சியாளர் பிபூதி குமார் ஜா, பெங்களூரில் உள்ள இந்திய அறிவியல் மையத்தின் மூத்த விஞ்ஞானி அர்னாப் ராய் சவுத்திரி ஆகியோர் சூரியனில், மேற்பரப்புக்கு அருகில் உள்ள வெட்டு அடுக்கு , இருப்பது குறித்த கோட்பாடு சார்ந்த விளக்கத்தை முதல் முறையாக கொடுத்துள்ளனர். இந்த ஆய்வு, ‘ராயல் ஆஸ்ட்ரானமிகல் சொசைட்டி’ என்ற இதழில் வெளியாகியுள்ளது.
இந்த ஆய்வில், இவர்கள், வெப்ப காற்று சமநிலை சமன்பாடு-ஐ பயன்படுத்தியுள்ளனர். சூரிய துருவங்களுக்கும், பூமத்திய ரேகைக்கும் இடையிலான வெப்பநிலையில் சிறிய வேறுபாடு, வெப்ப காற்று என அழைக்கப்படுகிறது, இது சூரிய சுழற்சி வேறுபாடு காரணமாக தோன்றும் மையவிலக்கு சக்தியால் எவ்வாறு சமப்படுத்தப்படுகிறது என்பதை விளக்குகிறது.
இந்த வெளியீடுகளுக்கான இணைப்புகள்:
ArXiv: https://arxiv.org/abs/2105.14266
DOI: https://doi.org/10.1093/mnras/stab1717
மேலும் விவரங்களுக்கு: பிபூதி குமார் ஜாவை என்ற மின்னஞ்சல் முகவரியிலும், மற்றும் அர்ணாப் ராய் சவுத்திரியை  என்ற மின்னஞ்சல் முவரியிலும் தொடர்பு கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1740238
உலக ஹோமியோபதி தினத்தையொட்டி 2022 ஏப்ரல் 9, 10 ஆகிய தேதிகளில் ஆயுஷ் அமைச்சகம் இரண்டு நாள் அறிவியல் மாநாட்டிற்கு ஏற்பாடு செய்துள்ளது. ஹோமியோபதி ஆராய்ச்சிக்கான மத்திய கவுன்சில், ஹோமியோபதிக்கான தேசிய ஆணையம், தேசிய ஹோமியோபதி கல்விக்கழகம், ஆகிய 3 அமைப்புகளுடன் இணைந்து இந்த மாநாடு நடத்தப்படுகிறது. புதுதில்லியில் உள்ள பாரத ரத்னா சி.சுப்பிரமணியம் கலையரங்கில் இந்த மாநாடு நடைபெறும். ஹோமியோபதியின் நிறுவனர் டாக்டர் கிறிஸ்டியன் ஃப்ரடரிக் சாமுவேல் ஹானிமேன் பிறந்த நாளை நினைவுகூரும் வகையில் அவரது 267-வது பிறந்த நாளில் உலக ஹோமியோபதி தினம் கடைப்பிடிக்கப்படுகிறது. ‘ஹோமியோபதி: நல்வாழ்வுக்கு மக்களின் தேர்வு’ என்பது இந்த அறிவியல் மாநாட்டின் மையப்பொருளாகும்.
இந்த அறிவியல் மாநாட்டை ஏப்ரல் 9 அன்று மத்திய ஆயுஷ், துறைமுகங்கள், கப்பல் போக்குவரத்து, நீர்வழிப்பாதைகள் துறை அமைச்சர் திரு சர்பானந்த சோனாவால் ஆயுஷ் மற்றும் மகளிர், குழந்தைகள் நலத்துறை இணை அமைச்சர் டாக்டர் மகேந்திர பாய் முஞ்பாரா ஆகியோர் தொடங்கிவைப்பார்கள். ஹோமியோபதி ஆய்வாளர்கள், பல்வேறு துறைகளைச் சேர்ந்த விஞ்ஞானிகள் ஹோமியோபதி மருத்துவர்கள், மாணவர்கள், தொழிலதிபர்கள் மற்றும் பல்வேறு ஹோமியோபதி சங்கங்களின் பிரதிநிதிகள் இந்த மாநாட்டில் கலந்து கொள்வார்கள்.
ஹோமியோபதி துறையில் இதுவரை கடந்த வந்த பாதையையும், சாதனைகளையும் ஆய்வு செய்யும் வாய்ப்பாக இந்த மாநாடு அமையும். அத்துடன் ஹோமியோபதி வளர்ச்சிக்கான எதிர்கால உத்திகள் வகுத்தலும் இதன் நோக்கமாகும்.
ஹோமியோபதி மருத்துவத்தின் பயன்பாட்டை விரிவுப்படுத்துவதும், பொதுமக்கள் இதனை ஏற்கச் செய்வதும் இந்த அறிவியல் மாநாட்டின் நோக்கங்களாகும். மேலும், மக்களின் நல்வாழ்வுக்கான முதல் தேர்வாக ஹோமியோபதியை முன்னேற்றுவதற்குத் தேவையான கருத்துக்களும், இதில் விவாதிக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1814734
சமூக நிதி மற்றும் அதிகாரமளித்தல் அமைச்சகம்
போதை மறுவாழ்வு மையங்கள்: தமிழகம் குறித்த தகவல்கள்
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த சமூக நீதி மற்றும் அதிகாரமளித்தல் துறை இணை அமைச்சர் திரு நாராயணசாமி கீழ்காணும் தகவல்களை வழங்கினார்.
போதை தேவைக் குறைப்புக்கான தேசியச் செயல்திட்டம் ஒன்றை மத்திய சமூக நீதி மற்றும் அதிகாரமளித்தல் அமைச்சகம் செயல்படுத்தி வருகிறது. தடுப்புக் கல்வி, விழிப்புணர்வு உருவாக்கம், திறன் வளர்த்தல், திறன் மேம்பாடு, தொழில் பயிற்சி மற்றும் போதையில் இருந்து மீண்டவர்களுக்கான வாழ்வாதார ஆதரவு போன்ற பல்வேறு செயல்பாடுகளுக்காக மாநில அரசுகள் மற்றும் யூனியன் பிரதேசங்களுக்கு இத்திட்டத்தின் கீழ் நிதி உதவி வழங்கப்படுகிறது.
போதை மறுவாழ்வு மையங்களில் 2018-19-ம் ஆண்டில் 77,479 பேரும், 2019-20-ம் ஆண்டில் 93,364 பேரும், 2020-21-ம் ஆண்டில் 2,08,415 பேரும், 2021-22-ம் ஆண்டில் 2022 மார்ச் 14 வரை 2,72,314 பேரும் சிகிச்சை பெற்றனர்.
போதை தேவைக் குறைப்புக்கான தேசிய செயல்திட்டத்தின் கீழ் தமிழகத்தில் மொத்தம் 23 திட்டங்கள் செயல் படுத்தப்பட்டுள்ளன.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1808231
திறன் மேம்பாடு மற்றும் தொழில் முனைவோர் அமைச்சகம்
உத்தரப் பிரதேசம் சந்தௌலி மற்றும் வாரணாசியில் பயிற்சி பெற்ற தொழிலாளர்களுக்கு அங்கீகாரம் : திறன் மேம்பாடு அமைச்சகம் ஏற்பாடு
உத்தரப் பிரதேசம் சந்தௌலி மற்றும் வாரணாசியில் பயிற்சி பெற்ற தொழிலாளர்களை அங்கீகரித்து, திறன் மேம்பாட்டு மற்றும் தொழில்முனைவு அமைச்சகம் சான்றிதழ் வழங்கியுள்ளது.
திறன் மேம்பாட்டு திட்டங்களை அமல்படுத்தும், மத்திய திறன் மேம்பாட்டு மற்றும் தொழில் முனைவு அமைச்சகம் பயிற்சி பெறும் தொழிலாளர்களை அங்கீகரிக்கும் சிறப்பு திட்டத்தை உத்தரப் பிரதேசம் சந்தௌலி மற்றும் வாரணாசி மாவட்டங்களில் பஞ்சாயத்து ராஜ் துறையுடன் இணைந்து நடத்தி வருகிறது. திறன் மேம்பாடு மற்றும் தொழிமுனைவு அமைச்சகத்தின் சங்கல்ப் திட்டத்தின் கீழ் இத்திட்டம் அமல்படுத்தப்பட்டது.
தேசிய திறன் மேம்பாட்டு கார்பரேஷன் இத்திட்டத்தை அமல்படுத்தியது. இந்த பயிற்சி முகாம்கள் கடந்த அக்டோபர் முதல் வாரம் தொடங்கியது. இதில் 2,250 பேர் பதிவு செய்தனர். இதற்கு கட்டணம் இல்லை.
பயிற்சியை வெற்றிகரமாக நிறைவு செய்த 900 பணியாளர்களுக்கு மத்திய திறன் மேம்பாட்டு மற்றும் தொழில்முனைவு அமைச்சர் டாக்டர் மகேந்திரநாத் மாண்டே காணொலி காட்சி மூலம் சான்றிதழ் வழங்கி பாராட்டினார்.
இங்கு பயிற்சி பெற்ற தச்சு தொழிலாளி சஞ்சய் விஸ்வகர்மா என்பவர் கூறுகையில், ‘‘நான் 15 ஆண்டுகளாக தச்சு தொழில் செய்கிறேன். தற்போது எனது திறமைக்கு அரசு அளித்துள்ள அங்கீகார சான்றிதழ் மூலம், எனக்கு பல புதிய வாய்ப்புகள் கிடைக்கும்’’ என்றார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://www.pib.gov.in/PressReleasePage.aspx?PRID=1682409
பிரதமர் அலுவலகம்
மறைந்த திரு ஹர்மோகன் சிங் யாதவின் 10வது நினைவு நாளைக் குறிக்கும் நிகழ்ச்சியில் ஜூலை 25ஆம் தேதி பிரதமர்
மறைந்த திரு ஹர்மோகன் சிங் யாதவின் 10வது நினைவு நாளைக் குறிக்கும் நிகழ்ச்சியில் ஜூலை 25, 2022 அன்று மாலை 4:30 மணிக்கு பிரதமர் திரு நரேந்திர மோடி, காணொலி மூலம் உரையாற்றுகிறார்.
திரு ஹர்மோகன் சிங் யாதவ்  யாதவ சமூகத்தின் ஒரு உயர்ந்த ஆளுமையாகவும் தலைவராகவும் இருந்தார். இந்த நிகழ்ச்சியில் பிரதமர் பங்கேற்பது, விவசாயிகள், பிற்படுத்தப்பட்ட வகுப்பினர் மற்றும் சமூகத்தின் பிற பிரிவினருக்கான மறைந்த தலைவரின் பங்களிப்பை அங்கீகரிக்கும் வகையில் அமைந்துள்ளது.
திரு ஹர்மோகன் சிங் யாதவ் நீண்ட காலமாக தீவிர அரசியலில் ஈடுபட்டு, எம்எல்சி, எம்எல்ஏ, மாநிலங்களவை உறுப்பினர் மற்றும் அகில பாரதிய யாதவ் மகாசபா தலைவர் என பல்வேறு பதவிகளை வகித்தார். அவர் தனது மகன் திரு சுக்ராம் சிங்கின் உதவியுடன் கான்பூர் மற்றும் அதைச் சுற்றியுள்ள பகுதிகளில் பல கல்வி நிறுவனங்களை நிறுவுவதில் முக்கிய பங்கு வகித்தார்.
திரு ஹர்மோகன் சிங் யாதவ், 1984-ல் சீக்கியர்களுக்கு எதிரான கலவரத்தின் போது பல சீக்கியர்களின் உயிரைப் பாதுகாப்பதில் வீரத்தை வெளிப்படுத்தியதற்காக 1991 இல் சௌரிய சக்ரா விருது பெற்றார்.
(
அறிவியல் மற்றும் தொழில்நுட்பத்துறை
கோவிட் -19 பாதித்தவர்களின் பாதிப்பு மதிப்பீடு மற்றும் கண்டுபிடிப்புக்கென கைபேசி செயலி ஒன்றை பெங்களூருவில் உள்ள தொடக்கநிலை நிறுவனம் கண்டுபிடித்துள்ளது
கோவிட் அபாயத்தை மதிப்பீடு செய்யும் லைஃபாஸ் கோவிட் எனும் குறியீடு அமைப்பை உருவாக்க பெங்களூவில் உள்ள தொடக்கநிலை நிறுவனமான அக்குளி லேப்ஸ்-ஐ, அறிவியல் தொழில்நுட்பத் துறையின் கீழ் செயல்படும் கோவிட்-19 மருத்துவ ஆபத்துக்கு எதிரான போரினை வலுப்படுத்தும் மையம் -CAWACH,
தெரிவு செய்துள்ளது. மத்திய அரசின் அறிவியல் தொழில்நுட்பத் துறையின் தேசிய அறிவியல் தொழில்நுட்ப மேம்பாட்டு வாரியத்தின் கீழ் செயல்படும் CAWACH, கோவிட்-19 கட்டுப்பாடு மற்றும் அது சார்ந்த சவால்களைச் சந்திக்க,
சந்தைப் படுத்தத் தயாராக உள்ள புதுமைபடைப்புகளையும் தொடக்கநிலை நிறுவனங்களையும் ஊக்குவித்து வருகிறது.
அறிவியல் தொழில்நுட்பத் துறையின் ஆதரவுடன் உருவாக்கப்பட்டுள்ள இந்தப் புதிய தொழில்நுட்பம், அறிகுறிகள் இல்லாத நபர்களிடம் ஏற்பட்டுள்ள சாத்தியமான தொற்றினைக் கண்டுபிடித்து வழக்கமான சோதனைகளின் வரிசை
முன்னுரிமையைக் கணிக்க உதவுவதுடன், இத்தகைய அறிகுறிகள் இல்லாத நபர்கள் அறிகுறிகளுடன் கூடிய நபர்களாக மாறும் அபாய மதிப்பீடு, அறிகுறிகள் இல்லாத நபர்கள் உடல்நிலை தேறுவது குறித்த மதிப்பீடு ஆகியனவற்றையும் செய்ய உதவும்.
நிதி அமைச்சகம்
தூய்மை இயக்கம் மற்றும் சிறப்பு இயக்கம் 2.0-வில் பொருளாதார விவகாரங்களுக்கான துறை பங்கேற்றது
2022 அக்டோபர் 2 முதல் 31 வரை நிலுவையில் உள்ள விஷயங்களை பைசல் செய்யும் தூய்மை இயக்கம் மற்றும் சிறப்பு இயக்கம் 2.0-வில் பொருளாதார விவகாரங்களுக்கான துறை, நிதியமைச்சகம், பொதுத்துறை தொழில் நிறுவனங்கள் இவற்றுடன் சேர்ந்த மற்றும் தன்னாட்சி அமைப்புகள் தீவிரமாக பங்கேற்றன.
இந்த இயக்கத்தின் போது அமைச்சகங்கள் அமைந்துள்ள இடத்தின் தாழ்வாரங்களை அழகுப்படுத்துதல், அறைகளை புனரமைத்தல் ஆகிய பணிகளும் மேற்கொள்ளப்பட்டன.
நிலுவையில் உள்ள விஷயங்களை பைசல் செய்வதில் கணிசமான சாதனையும் இந்த இயக்கத்தின் ஒரு பகுதியாக இருந்தது. இரண்டாவது வாரத்தில், நாடாளுமன்ற வாக்குறுதிகளில் நிலுவையில் இருந்த 19 விஷயங்களில் 13 நிறைவேற்றப்பட்டன. பொதுமக்கள் குறைதீர்ப்பு தொடர்பான 278 விஷயங்களில் 185 பைசல் செய்யப்பட்டன. பொதுமக்கள் குறைதீர்ப்பில் நிலுவையில் இருந்த 40 மேற்முறையீடுகளில் 27 பைசல் செய்யப்பட்டன. 1,750 கோப்புகள் ஆய்வு செய்யப்பட்டு இதுவரை 1,520 கோப்புகள் அகற்றப்பட்டன.
இந்த இயக்கத்தின் போது பயன்படாத பொருட்கள் விற்பனை மூலம் ரூ.50,000 ஈட்டப்பட்டது. 5,000 சதுரஅடி அலுவலக இடமும், மறுஉரிமை பெறப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1870780
பெண்கள் மற்றும் குழந்தை நலன் அமைச்சகம்
குழந்தைகள் பாதுகாப்பு சேவைகள் திட்டம் - குழந்தைகள் பராமரிப்பு மையங்களுக்கு வழங்கப்படும் நிதி விவரம்: மத்திய அமைச்சர் பதில்
குழந்தைகள் பாதுகாப்பு சேவைகள் திட்டம் – மிஷன் வத்சாலயா திட்டத்தின்கீழ் குழந்தைகள் பராமரிப்பு இல்லங்களுக்காக மாநில அரசுகளின் தேவைகள் மற்றும் கோரிக்கைப்படி நிதி ஒதுக்கீடு செய்யப்படுகிறது.
இந்த திட்டத்தின் கீழ் கடந்த 2019 – 20 ஆம் ஆண்டில் தமிழகத்தில் உள்ள 229 குழந்தைகள் பராமரிப்பு இல்லங்களில் 13339 குழந்தைகள் பயன்பெற்றுள்ளனர். நடப்பு 2020 – 21 ஆம் ஆண்டில் மேற்சொன்ன 229 இல்லங்களில் 13819 குழந்தைகள் பராமரிக்கப்பட்டு வருகின்றனர். கடந்த 2 ஆண்டுகளில் புதிதாக பராமரிக்கப்படும் குழந்தைகள் எண்ணிக்கை உயரவில்லை.
குழந்தைகள் பாதுகாப்பு சேவைகள் திட்டம் – மிஷன் வத்சாலயா கீழ் தமிழகத்தில் செயல்படும் குழந்தைகள் பராமரிப்பு இல்லங்களுக்காக கடந்த 2018 – 19 ஆண்டில் ரூ. 7895.14 லட்சமும், 2019 -20 ஆம் ஆண்டில் ரூ. 14915.36 லட்சமும், 2020 – 21 ஆம் ஆண்டில் ரூ. 9636.91 லட்சமும் நிதி ஒதுக்கீடு செய்யப்பட்டுள்ளது. 2021- 22 ஆண்டில்  2457.23 லட்சமும் ஒதுக்கீடு செய்யப்பட்டுள்ளது.
இந்தியா முழுவதும் செயல்படும் குழந்தைகள் பராமரிப்பு மையங்களுக்காக ரூ. 24741.64 லட்சம் நிதி ஒதுக்கீடு செய்யப்பட்டுள்ளது.
இத்தகவலை மாநிலங்களவையில் எழுத்துபூர்வமாக இன்று தாக்கல் செய்த பதிலில் மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இரானி தெரிவித்தார்.
-----
(Visitor Counter : 141
பிரதமர் அலுவலகம்
காந்தி ஜெயந்தியை முன்னிட்டு ராஜ்காட்டில் பிரதமர் அவருக்கு மலர் மரியாதை
காந்தி ஜெயந்தியை முன்னிட்டு ராஜ்காட்டில் பிரதமர் திரு நரேந்திர மோடி அவருக்கு இன்று மலர் மரியாதை செலுத்தினார்.
பிரதமர் வெளியிட்ட ட்விட்டர் செய்தியில் தெரிவித்ததாவது:
“ராஜ்காட்டில் மகாத்மா காந்திக்கு மலர் மரியாதை செலுத்தினேன். அவரது கொள்கைகள் உலகளவில் எதிரொலிப்பதோடு, அன்னாரது சிந்தனைகள் லட்சக்கணக்கான மக்களுக்கு வலிமையை அளித்துள்ளது. #GandhiJayanti”
நிதி அமைச்சகம்
ஜிஎஸ்டி இணையதளத்தில் தகவல்களை ஏற்றுவதற்கு முன்னர் ஜிஎஸ்டி பின்னல் அமைப்பு வரிசெலுத்துவோரின் ஆஃப்லைன் இடுகைப் பதிவு எளிதாக செய்வதற்கு வசதியாக எக்ஸெல் மாதிரிவடிவத்தை வெளிக்கொணர்கிறது; எக்ஸெல் மாதிரி வடிவம் ஆஃப்லைனில் இடுகையிட உதவும் கருவியுடன் பெரிய எண்ணிக்கையுள்ள விலைப்பட்டியலை எளிதாகவும் விரைவாகவும் ஏற்றிட உதவும்; ஆப்லைன்இடுகைக்கருவி ஜூலை 17, 2017 வெளியிடப்பட உள்ளது.
சரக்கு மற்றும் சேவை வரி பின்னல் அமைப்பு  ஒரு எளிய எக்ஸெல் சார்ந்த வரிசெலுத்துவோர் மாதாந்திர புள்ளிவிரங்களை மிகக் குறைந்த செலவில் மிக அதிகமான எளிமையுடன் தயாரிக்க மற்றும் பதிவுசெய்வதற்கு ஏதுவாக மதிரி வடிவத்தை வெளிக்கொண்டுவர உள்ளது.
இந்த எக்ஸெல் மாதிரி வடிவம் வரிசெலுத்துவோருக்கு வரிசெலுத்ததலை மிகவும் எளிமை மற்றும் அதிகமான வசதிஅளிப்பதோடு வணிகம் செய்ய எடுத்துகொள்ளும் காலஅளவை குறைத்து ஜிஎஸ்டி கவுன்சிலின் அணுகுமுறையின் ஒரு பகுதியாக இருக்கிறது. இந்த எக்ஸெல் பணியேட்டின் மாதிரி வடிவம் ஜிஎஸ்டி இணையதளத்திலிருந்து  இலவசமாக பதிவிரக்கம் செய்து வரிசெலுத்துவோரால் விலைபட்டியலோடு தொடர்புடைய அனைத்து தகவல்களையும் ஒன்றினைத்துக் கொண்டு ஒழுங்குமுறை அடிப்படையில் பயன்படுத்த வழிகோலுகிறது.
இந்த எக்ஸெல் மாதிரி வடிவம் தொழிற்கூடங்களால் அவர்களுடைய தகவல்களை ஒழுங்குபடுத்தி நிர்வகிப்பதற்கு தொடங்கப்படக்கூடும். வரிசெலுத்துவோர் வாராவாரம் அல்லது வேறெந்த ஒழுங்கான இடைவெளியுள்ள முறையிலோ வெளிக்கொண்டுவரவேண்டிய தகவல்களை ஜிஎஸ்டி இனைய பக்கத்தில் பின்னால்வருகிற மாதத்தின் தேதி 10க்கு முன்னர் ஏற்றுவிக்கப்படக்கூடும். ஜிஎஸ்டிஆர்1 எக்ஸெல் பணியேடு ஜிஎஸ்டிஆர்1 தகவல்களை பன்னாட்டுக்கணினி அமைப்போடு தொடர்பு இல்லாமல் ஆப்லைனில் தயாரிப்பதற்கு கூட பயன்படுத்தப்படலாம். இந்த வசதி பன்னாட்டு கணினி அமைப்புத்  தொடர்பு சரியாக இல்லாத தூரப்பகுதிலில் உள்ள வரிசெலுத்துவ்வொருக்கு பயனளிப்பதாக இருக்கும். .
இந்த மாதிரிப்படிவம் பணித்தாள்கள் எட்டு கொண்டதாக இருக்கும். புள்ளிவிவரபடியை பிழையின்றி துல்லியமாக தயாரிப்பதற்கு உதவும் வகையில் ஒவ்வொரு பணித்தாளின் தலைப்பிலும் பணித்தாளில் இடப்பட்டுள்ள முக்கிய மதிப்புக்களின் சுருக்கம் வணிகப்பதிவேடுகளில் உள்ள தகவல்களோடு ஒத்து இருப்பதை உறுதிசெய்வதற்கேதுவாக கொடுக்கப்பட்டிருக்கும். எக்ஸெல் தாளில் எழுதப்பட்டுள்ள தகவல் அடிப்படையில், ஆஃப்லைன் கருவி ஒரு கோப்பை தயாரிக்கும். இந்தக்கோப்பு ஜிஎஸ்டி இணைய தளத்தில் வரிசெலுத்துவோரால் ஜிஎஸ்டிஆர்1 உருவாவதற்கு ஏற்றப்படும். கோப்பை ஜிஎஸ்டி இணையதளப்பக்கத்தில் ஏற்றுவதற்கு இண்டர்னெட் தொடர்பு தேவைப்படுகிறது.
(